આપણા સમાજમાં આધ્યાત્મિક ગુરુ એક જીપીએસ એટલે કે દિશા સૂચક યંત્ર જેવા હોય છે, જેઓ જીંદગીથી ભટકી ચુકેલ લોકોને માર્ગ બતાવે છે. પરંતુ જ્યારે ગુરુ પોતાના માટે જ માર્ગ શોધી ન શકે અને આત્મહત્યા કરવા સુધી પ્રેરાય તે જોઈને દુઃખની સાથે આશ્ચર્ય પણ થાય છે. ભેય્યુજી મહારાજની સુસાઈડ નોટ પરથી એવુ લાગે છે કે તેમને પોતાના જ જીવનમાં કોઈ માર્ગ મળી રહ્યો નહતો, આ આત્મહત્યાનુ મોટુ કારણ ડિપ્રેશન છે. ડિપ્રેશન એ માત્ર કોઈ આધ્યાત્મિક ગુરુની નહીં પણ આજે ભારતના મોટાભાગના લોકોની સમસ્યા છે.